Gebirgsjäger

**Gebirgsjäger** er den tyske benevnelsen på en militær spesialstyrke og soldatene i denne styrken. Styrken har historie fra før første verdenskrig, og er beregnet for å operere i fjellandskap som for eksempel Alpene. Styrkene var av type lett infanteri, og hadde status som elitestyrker.

Gebirgsjäger kalles vanligvis **bergjeger** på norsk.

## Bergjegere under andre verdenskrig

Gebirgsjäger-divisjonene deltok i mange kjente operasjoner under andre verdenskrig, blant annet Operasjon Weserübung, Operasjon Silberfuchs, Operasjon Platinfuchs og Operation Polarfuchs, de tyske operasjonene i Kaukasus, i Nord-Italia, slaget om Kreta og i slaget om Siegfriedlinjen.

Gebirgsjäger-styrkene var lett utrustede med bl.a. pakkesler som transportmiddel. Gebirgsjägerne hadde lette våpen som sylinderlåsriflen G33/40, og de hadde også færre automatvåpen enn andre vanlige infanteristyrker. Dette var for å kunne forenkle bevegeligheten i vanskelige terreng. Gebirgsjägerne var gjenkjennelige med at de hadde et merke med en Edelweiss på armen på uniformen og på lua.

Gebirgsjägere kjempet under angrepet på Norge i 1940, og drev med trening i okkupasjonstiden. Det ble satt opp et helt Gebirgsjäger-korps i Norge, og dette var ferdigstilt i 1941. Gebirgsjäger-offiseren Eduard Dietl deltok som generalmajor og regimentssjef. Under felttoget mot Norge var han sentral i slaget ved Narvik.

Fil:Bundesarchiv Bild 101II-MW-5607-32, Unternehmen "Weserübung", "Admiral Hipper".jpg|Krysseren *[[Admiral Hipper]]* tar ombord tyske bergjegere og utstyr i Cuxhaven 6. april 1940 i forbindelse med Operasjon Weserübung, invasjonen av Danmark og Norge under andre verdenskrig. 
Fil:Bundesarchiv Bild 101I-099-0735-15, Nordeuropa, Gebirgsjäger mit Narvikschild und Ski.jpg|Tysk bergjeger 1942 med *[[Narvik Schild]]* på uniformen til minne om felttoget og kampene der i 1940. 
File:WW2 Norway. German uniforms Luftwaffe NCO communication Nachrichten, Gebirgsjäger, MP40, bomb debris, MG34 etc Lofoten Krigsminnemuseum 2019 (enhanced white balance) 0233.jpg|Uniformer og utstyr fra tyske bergjegere i Norge under krigen. Figuren lengst vekk har uniform fra Luftwaffe. 


### Divisjoner
**Heer**
* 1. Gebirgs-Division
* 2. Gebirgs-Division
* 3. Gebirgs-Division
* 4. Gebirgs-Division
* 5. Gebirgs-Division
* 6. Gebirgs-Division
* 7. Gebirgs-Division
* 8. Gebirgs-Division
* 9. Gebirgs-Division (9. Gebirgs-Division (Øst))
* 10. Gebirgs-Division (9. Gebirgs-Division (Nord))
* 188. Gebirgs-Division (188. Reserve-Gebirgs-Division)

**Waffen-SS**
* 6. SS-Gebirgs-Division «Nord»
* 7. SS-Freiwilligen-Gebirgs-Division «Prinz Eugen»
* 13. Waffen-Gebirgs-Division der SS «Handschar»
* 21. Waffen-Gebirgs-Division der SS «Skanderbeg»
* 23. Waffen-Gebirgs-Division der SS «Kama»
* 24. Waffen-berg-(Karstjäger)divisjon av SS

## Etter andre verdenskrig
Da Bundeswehr ble opprettet i 1956 oppsto Gebirgsjäger-styrkene som en distinkt gren av Heer (hæren). Fram till 2001 ble de organisert i 1. Gebirgsdivision, men den ble oppløst under en større reform av den tyske forsvarsmakten. Den ble erstattet av Gebirgsjägerbrigade 23 med hovedkvarter i den tyske delstaten Bayern. Alle Gebirgsjäger-bataljoner ligger i Bayern unntatt en i Schneeberg i delstaten Sachsen.

## Eksterne lenker
*